kardosdrur/scandi-wiki huggingface dataset:
Gael Martin

Gael Patricia Mulhall-Martin (født 27. august 1956 i Melbourne, Victoria) er en australsk tidligere atlet, som konkurrerede i kuglestød og diskoskast.

Gael Mulhall-Martin vandt ved Commonwealth Games i 1978 guld i kuglestød og sølv i diskoskast.

Hun deltog første gang i et OL i 1980 i Moskva, hvor hun først var med i kuglestød. Her blev hendes bedste stød på 18,00 m, hvilket ikke var nok til at få hende i finalen; hun sluttede konkurrencen på en tolvteplads. Senere stillede hun også op i diskoskast, hvor hendes bedste kast i kvalifikationsrunden var på 54,90 m, og heller ikke her var det nok til videre deltagelse, så hun endte på en femtendeplads.

Ved Commonwealth Games 1982 vandt hun sølv i både kuglestød og diskoskast.

Ved OL 1984 i Montreal, hvor de fleste af de normalt stærke østeuropæere ikke var med, stødte Mulhall-Martin 19,19 m i andet forsøg i kuglestød, hvilket både var nok til deltagelse i finalen og samtidig indbragte hende en bronzemedalje efter vesttyskeren Claudia Losch med 20,48 og rumæneren Mihaela Loghin med 20,47. Hun blev den første australier til en vinde en olympisk medalje i en kasteøvelse. Hun stillede også op i diskoskast, og her kastede hun 55,38 m i kvalifikationsrunden, hvilket også her bragte hende i finalen. I finalen blev hendes bedste kast på 55,88 m, hvilket indbragte hende en sjetteplads.

Hendes sidste store internationale resultat kom i Commonwealth Games i 1986, hvor hun vandt guld i både kuglestød og diskoskast.

Referencer

Eksterne henvisninger 

Diskoskastere fra Australien
Kuglestødere fra Australien
Deltagere for Australien ved sommer-OL 1980
Olympiske bronzemedaljevindere fra Australien
Personer fra Melbourne
Maureen Caird

Maureen Caird (født 29. september 1951 i Cumberland i New South Wales) er en australsk atlet, som deltog i de olympiske lege 1968 i Mexico by og 1972 i München.
 
Caird deltog som blot syttenårig i sommer-OL 1968 i Mexico City, hvor hun blev alle tiders yngste atletikudøver til at vinde guld individuelt. Hun stillede op i 80 m hækkeløb (sidste gang denne distance indgik i OL-programmet), og hun indledte med at vinde sit indledende heat i 10,4 sekunder (samme som den eksisterende olympiske rekord). Efterfølgende vandt hun sin semifinale i 10,5 sek., hvorfra verdensrekordholderen Vera Korsakova ikke gik videre, og i finalen var førte hun fra start til mål, mens to af medaljevinderne fra OL 1964, australieren Pam Kilborn og østtyskeren Karin Balzer, begge kom dårligt fra start. Caird satte ny olympisk rekord, da hun kom i mål på 10,3 sek., mens Kilborn fik kæmpet sig op til andenpladsen og Chi Cheng fra Kinesisk Taipei blev nummer tre.

Hun stillede også op ved OL 1972 i München i hækkeløb. I det individuelle 100 m hækkeløb kom hun ikke videre fra det indledende heat, hvor hun blev nummer fem. Det gik bedre i stafetfen på 100 m hækkeløb, hvor Australien blev nummer seks.

Maureen Caird indstillede sin aktive karriere efter OL 1972, fordi hun gennem nogle år havde lidt af konstant ondt i maven. Senere undersøgelser viste, at hun havde cancer, som kostede hende seks operationer, og det tog tre år, inden hun helt kom sig over det. Kort inden OL var hun blevet gift med en newzealænder, og hun bosatte sig her.

Referencer

Eksterne henvisninger

Hækkeløbere fra Australien
Deltagere for Australien ved sommer-OL 1968
Deltagere for Australien ved sommer-OL 1972
Olympiske mestre fra Australien
Manuel Díaz

Manuel Dionysios Díaz Martínez (8. april 1874 – 20. februar 1929) var en cubansk fægter som deltog under OL 1904 i St. Louis.

Diaz blev olympisk mester i fægtning under OL 1904 i St. Louis. Han vandt en guldmedalje i sabel. Han var også med på det cubanske hold som vandt holdkonkurrencen fleuret.

Kilder 

Fægtere fra Cuba
Sankt Nikolaj Kirke (Kappel)

Sankt Nikolaj Kirke er en centralt beliggende kirke i Kappel i det østlige Sydslesvig. Kirken er viet til de søfarendes skytshelgen Sankt Nikolaus. 

Kirken er opført i senbarok stil i årene 1789 til 1793. Bygherre var byens og kirkens ejer Hans Adolph Rumohr fra Røst. Den nye kirke afløste et ældre kapel fra 1357, som har lagt til byen Kappel. Kirken er opført i røde munkesten med et vestvendt tårn med kobbertag, der vender mod den gamle rådhusplads og Kappels gågade (Smedegade). Vindfløjen på toppen af tårnet viser den hellige Christoffer (som også findes i Kappels byvåben). Kirkens hovedindgang er mod vest gennem tårnet. Kirken har plads til cirka 1.200 besøgende.

Af kirkens inventar kan nævnes en altertavle, som familien Rumohr lod opstille i 1641. Tavlen er udført af billedskæreren Hans Gudewerdt den Yngre fra Egernførde, som virkede i 1600-tallet. På tavlen ses Jesus fødsel, Korsfæstelsen, Opstandelsen og Himmelfarten. På sydvæggen findes et epitafium for Ditlev von Rumohr, som tjente Frederik 3. som oberstløjtnant og Christian 5. som dansk guvernør på Rygen. I kirkens østlige del findes familien Rumohrs gravkapel.

Litteratur 
 Henning Dehn-Nielsen: Kirker i Sydslesvig, fra Hedeby til Harreslev, Grænseforeningens årbog 2001.

Eksterne henvisninger 

Grænseforeningen: Sankt Nikolaj Kirke i Kappel
Nordens kirker: Kappeln kirke (Kappel) 
Schlei-Ostsee-Urlaub: Kappeln – Nikolaikirche

Kirker i Slesvig-Holsten
Kirker i kirkekreds Slesvig-Flensborg
Kappel
Ramón Fonst

Ramón Fonst Segundo (født 31. juli 1883 i Havanna, død 9. september 1959 i Havanna) var en cubansk fægter som deltog under OL 1900 i Paris og 1904 i St. Louis.

Fonst blev olympisk mester i fægtning første gang under OL 1900 i Paris. Han vandt konkurrencen i kårde og han kom på en andenplads i kårde for amatørfægtere. Fire år senere under OL 1904 i St. Louis vandt han tre olympiske titler, kårde, og  fleuret både individuelt og i hold. 

Fonst har også været præsident i Cubas olympiske komitée.

Fægtere fra Cuba
Personer fra Havana
MTV Films

MTV Films er et amerikansk filmselskab, der udspringer af tv-kanalen MTV. Selskabet blev grundlagt i 1996 og har produceret film på baggrund af oprindelige MTV-programmer som fx Beavis and Butt-head Do America og Jackass: The Movie og andre. Filmene bliver udgivet af Viacoms underafdeling Paramount Pictures.

Den 21. august blev Nickelodeon Movies og MTV Films individuelle selskaber inden for Paramount Motion Pictures Group. MTV Films seneste film er Never Say Never.

Filmografi

Kommende film 
 The Warriors (2011)
 Love (2011)
 Footloose (2011)
 The Dirt (2011)
 The Suffering (2011)
 Sweet Relief (2011)
 The Lost Girls (2011)
 The Burn of Hugo (2011)
 Who Is Helga Buuuuurp? (2012)
 V.I.B.: Very Intelligent Baby (2012)
 Have Gun–Will Travel (remake af tv-show) (2013)

Eksterne links 
 Officielle hjemmeside 

Filmselskaber fra USA
Etableret i 1996
Tour de Suisse 2011

Tour de Suisse 2011 var den 75. udgave af cykelløbet Tour de Suisse og blev arrangeret fra 11. til 19. juni 2011. Løbet startede i Lugano, og blev afsluttet i Schaffhausen. Levi Leipheimer vandt samlet, 4 sekunder foran Damiano Cunego.

Udover de 18 ProTeams, blev Team NetApp og Team Type 1-Sanofi Aventis inviteret.

Oversigt

Etaper

1. etape 
Lørdag 11. juni – Lugano, 7,3 km (ITT)

2. etape 
Søndag 12. juni – Airolo – Crans-Montana, 149 km

3. etape 
Mandag 13. juni – Brig-Glis – Grindelwald, 107,6 km

4. etape 
Tirsdag 14. juni – Grindelwald – Huttwil, 198,4 km

5. etape 
Onsdag 15. juni – Huttwil – Tobel-Tägerschen, 204,2 km

6. etape 
Torsdag 16. juni – Tobel-Tägerschen –  Malbun, 157,7 km

7. etape 
Fredag 17. juni –  Vaduz –   Serfaus, 222,8 km

8. etape 
Lørdag 18. juni – Tübach – Schaffhausen, 167,3 km

9. etape 
Søndag 19. juni – Schaffhausen, 32,1 km (ITT)

Trøjerne dag for dag

Slutresultater

Samlet stilling

Pointkonkurrencen

Bjergkonkurrencen

Sprintkonkurrencen

Holdkonkurrencen

Se også 
 Begivenheder indenfor cykelsporten 2011

Eksterne henvisninger 

Cykelløb i 2011
2011
EM i strandhåndbold 2011

Europamesterskaberne i standhåndbold 2011 er det syvende EM i strandhåndbold for mænd og kvinder, og slutrunden med deltagelse af 15 herre- og 14 kvindehold blev afviklet i Umag i Kroatien i perioden 4. – 9. juli 2011.

Mænd

Indledende runde 

De 15 hold er inddelt i tre grupper med fem hold, som hver spiller en enkeltturnering alle-mod-alle. De fire bedste hold i hver gruppe går videre til hovedrunden om placeringerne 1-12. Femmerne går videre til trøstrunden om 13.- til 15.-pladsen.

Gruppe A

Gruppe B

Gruppe C

Hovedrunde 

De fire bedste hold fra hver indledende gruppe (i alt tolv hold) samles i gruppe 1 og 2, der hver spiller en enkeltturnering alle-mod-alle. De fire bedste hold fra hver gruppe går videre til kvartfinalerne, mens nr. 5 og 6 går videre til placeringsrunden om placeringerne 9-12. Resultater af indbyrdes opgør mellem hold fra samme indledende gruppe overføres til hovedrunden.

Gruppe 1

Gruppe 2

Trøstrunde 

De tre hold, der slutter som nr. 5 i deres grupper i den indledende runde, spiller om 13.- til 15.-pladsen i trøstrunden. De tre hold spiller en dobbeltturnering alle-mod-alle.

Placeringsrunde 

Holdene, der sluttede på femte- eller sjettepladserne i deres gruppe i hovedrunden, spiller i placeringsrunden om placeringerne 9-12.

Slutspil 

De otte hold, der går videre fra hovedrunden, spiller i kvartfinalerne om fire pladser i semifinalerne. De fire tabere af kvartfinalerne spiller placeringskampe om 5.- til 8.-pladsen.

Medaljevindere

Kvinder

Indledende runde 

De 14 hold er inddelt i to grupper med syv hold, som hver spiller en enkeltturnering alle-mod-alle. De fire bedste hold i hver gruppe går videre til hovedrunden, hvor der spilles om placeringerne 1-8, mens de øvrige tre hold i hver gruppe går videre til placeringsrunden om 9.- til 14.-pladserne.

Gruppe A

Gruppe B

Placeringsrunde 

De tre lavest placerede hold fra hver indledende gruppe spiller om 9.- til 14.-pladsen i placeringsrunden. De seks hold spiller en enkeltturnering alle-mod-alle, bortset fra at resultater af indbyrdes opgør mellem hold fra samme indledende gruppe overføres til placeringsrunden, så holdene ikke skal mødes igen.

Hovedrunde 

De fire bedste hold fra hver indledende gruppe (i alt otte hold) bliver inddelt i to nye grupper med fire hold i hver, hvor de igen spiller alle-mod-alle. Kampe fra den indledende runde mellem hold fra samme gruppe bliver overført til hovedrunden. Alle otte hold går videre til kvarfinalerne, og i hovedrunden spiller de således udelukkende om seedninger til kvartfinalerne.

Gruppe 1

Gruppe 2

Slutspil 

De otte hold fra hovedrunden spiller kvartfinalerne om fire pladser i semifinalerne. De fire tabere af kvartfinalerne spiller placeringskampe om 5.- til 8.-pladsen.

Medaljevindere

Kilder / eksterne henvisninger 
 2011 Men's ECh Beachhandball  
 2011 Women's ECh Beachhandball  

2011
Håndbold i 2011
Bad Pyrmont

Bad Pyrmont er en kurby og kommune i det centrale Tyskland, beliggende under Landkreis Hameln-Pyrmont i delstaten Niedersachsen. Byen ligger i Weserbergland mellem Hameln og Paderborn. Den følger den tysk-hollandske ferierute Oranienruten. Floden Emmer, der er en biflod til Weser, løber gennem byen. Bad Pyrmont har 20.861 indbyggere (31. december 2009).

Nabokommuner 
Kommunen er nabo til de nedersaksiske kommuner Aerzen, Emmerthal, kommunefællesskabet Polle (Ottenstein og Vahlbruch). Desuden grænser den op til byerne Lügde, Blomberg og Barntrup under Kreis Lippe i delstaten Nordrhein-Westfalen.

Kommuneele 
 Pyrmont
 Oesdorf
 Holzhausen
 Thal
 Löwensen med Friedensthal
 Neersen
 Baarsen
 Eichenborn
 Großenberg
 Kleinenberg
 Hagen

Eksterne henvisninger 

Byer i Niedersachsen
Byer i Kreis Hameln-Pyrmont
Kommuner i Niedersachsen
Samuel Stryk

Samuel Stryk (22. november 1640 i Lentzen – 23. juli 1710 i Halle a. S.) var en tysk jurist.

Stryk blev Dr. jur. 1665, professor ord. i Frankfurt a. d. O. 1668, 1690 i Wittenberg, 1692 i Halle.
Både som lærer og skribent erhvervede Stryk sig et berømt navn — en kaldelse til København afslog han —, og han var en af sin tids største civilretslærere.

Af hans mange skrifter skal her kun fremhæves: Usus modernus Pandectarum (I—IV, 1690—1712). Stryk var en humant tænkende og fordomsfri personlighed. Hans indflydelse skyldtes det, at Christian Thomasius optog kampen mod hekseprocesserne.

Jurister fra Tyskland
Planche

En planche er en illustration til undervisningsbrug eller en side i en bog med illustrationer.

Grafik
Henrik Nordenberg

Carl Henrik Nordenberg (født 19. maj 1857 i i Asarums Sogn, Blekinge, død 1928 i Düsseldorf) var en svensk maler, brodersøn af Bengt Nordenberg. 

Han uddannedes på Düsseldorfs Akademi, især under Sohn, og skabte sig et navn ved gode genrebilleder. Ved kunstudstillinger i København 1883 og 1888 var Nordenberg repræsenteret henholdsvis med Skakspillere og Knust.

Kilder 

 

Malere fra Sverige
Personer fra Blekinge
Salmonsens
Amanda (mølle)

Amanda er navnet på en en firevinget gallerihollænder i byen Kappel i Angel. Møllen blev sammen med et tilstødende savværk opført i 1888. På samme sted stod allerede i forvejen en vindmølle, der blev flammernes bytte. Amanda er med ni etager og cirka 30 meter højde Sydslesvigs og Slesvig-Holstens højeste historiske vindmølle. Både den firekantede undermølle og den ottekantede overmølle er muret. 

Vindmøllen var i drift indtil 1964 og fungerede både som kornmølle og savværk. I 1976 blev møllen købt af kommunen. Samme år blev den fredet. I 1977 indledtes en omfattende restaurering af hele mølleomplekset. Bygningen huser nu byens turistinformation samt folkeregistrets vielseskontor (bryllupslokalet). Møllen er åben for offentligheden. Savværket ved siden af møllen drives nu af byens beskyttede værksteder (Kappelner Werkstätten). Savværkets historiske maskiner findes den dag i dag i bygningen.

Eksterne henvisninger
 Kappel Kommune: Seværdigher i Kappel

Hollandske vindmøller i Sydslesvig
Kappel
Umberto Tozzi

Umberto Antonio Tozzi (født 4. marts 1952) er en italiensk pop/rock sanger og sangskriver fra Torino

Han har solgt over 32 millioner albums. Hans mest kendte sange er "Ti Amo", "Tu" og "Gloria". "Ti Amo" bliver bl.a. brugt i spillefilmsudgaven af Asterix og Kleopatra, Asterix & Obelix 2: Mission Kleopatra.

Han har en bror, der også er sanger

Diskografi 
 Donna amante mia (1976)
 È nell'aria ... ti amo (1977)
 Tu (1978)
 Gloria (1979)
 Tozzi (1980)
 In concerto (1980 – Live)
 Notte rosa (1981)
 Eva (1982)
 Hurrah (1984)
 Minuti di un'eternità (1987 – Greatest hits)
 Invisibile (1987)
 The Royal Albert Hall (1988 – Live)
 Gli altri siamo noi (1991)
 Le mie canzoni (1991 – Greatest hits)
 Equivocando (1994)
 Il grido (1996)
 Aria e cielo (1997)
 Bagaglio a mano (1999 – Greatest hits)
 Un'altra vita (2000)
 The best of (2002 – Greatest hits)
 Le parole (2005)
 Heterogene (2006)
 Tozzi Masini (2006)
 Non Solo Live (2009)
 Superstar (2009)

Referencer

Eksterne henvisninger 
 Officiel hjemmeside for Umberto Tozzi
 Biografi om Umberto Tozzi, fra Billboard
 

Sangere fra Italien
Italiens Eurovision Song Contest-deltagere
Deltagere ved Eurovision Song Contest 1987
Kuldīgas stenbro

Kuldīgas stenbro () er en buebro over floden Venta i Kuldīga i Letland, og står cirka 200 meter efter Ventas vandfald. Siden 1998 har broen haft status af statsligt arkitektonisk mindesmærke. Broen åbnede for trafik den 2. november 1874, og er Europas længste når det kommer til en buebro opført i sten, der ikke benyttes til jernbanetransport. Broens buedele er opført efter et projekt af ingeniør Frīdrihs Staprāns, mens broens øvrige dele er opført efter efter tegninger af arkitekten Otto Dietze. Broens samlede længde er på 164 meter, og kørebanens bredde er på 11 meter.

Referencer 

Kuldīga
Broer i Letland
Buebroer
Etableret i 1874
Nationalencyklopedin

Nationalencyklopedin (forkortet NE) er en svensk encyklopædi i tyve bind som udgaves i 1989–96 af forlaget Bra Böcker AB. De oprindelige tyve bind indeholder 12.700 sider med 170.000 opslagsord og i alt 100 millioner tegn. Det er dermed det tredjemest omfattende trykte opslagsværk på svensk gennem tiderne, efter Nordisk familjebok og Svensk uppslagsbok.

Den oprindelige trykte encyklopædi er blevet kompletteret med udgaver på cd-rom (1997; findes for både pc samt macintosh), dvd (1998), internet (2000), kompaktudgaver i tre bind (2008) og tyve bind (ny udgave, 2009) samt kompletterende udgivelser af ordbøger (1995–2004), årsbøger, supplemetbind med mere. Fra september 2000 (udgave 25) hviler virksomheden i sit eget aktieselskab, NE Nationalencyklopedin AB. I alt har NE godt og vel 3.000 skribenter. Chefredaktør for de seneste udgaver i NE-serien er Arne Ekman, som i forskellige konstellationer indgik i NE-redaktionen siden begyndelsen. Redaktionschef er Per Söderberg.

Eksterne henvisninger 
 Nationalencyklopedin på internet

Encyklopædier
Hessisch Oldendorf

Hessisch Oldendorf er en by og kommune i det centrale Tyskland, beliggende under Landkreis Hameln-Pyrmont i delstaten Niedersachsen. Kommunen ligger ved floden Weser, omkring 10 km nordvest for Hameln. Adjektivet "Hessisch" har været brugt siden 1905, for at adskille den fra andre byer med navnet Oldendorf.

Hessisch Oldendorf var en del af Hessen-Kassel og senere Hessen-Nassau fra 1640 til 1932.

Eksterne henvisninger 

Byer i Niedersachsen
Byer i Kreis Hameln-Pyrmont
Kommuner i Niedersachsen
Fredrik Georg Afzelius

Fredrik Georg Afzelius (født 7. december 1812, død 19. marts 1896) var en svensk filosof.

Afzelius blev 1829 student i Upsala, hvor han siden virkede hele sit liv, fra 1838-1893 som lærer ved universitetet. Han arbejdede ivrig for Hegelianismen, og gennem sine lærebøger i logik og psykologi, der udkom i talrige udgaver, øvede han stor indflydelse på den svenske studerende ungdom. Afzelius beklædte talrige offentlige hverv og deltog flittigt i det politiske liv, i flere år som rigsdagsmand.

Kilder 

 

Filosoffer fra Sverige
Politikere fra Sverige
Svensksprogede forfattere fra Sverige
Salmonsens
Team Novo Nordisk

Team Novo Nordisk er et globalt sportsteam, som består af cykelryttere, triatleter og løbere, der alle har diabetes. Flagskibet er verdens første professionelle cykelhold bestående udelukkende af ryttere med diabetes. Holdene er sponsoreret af Novo Nordisk.

Cykelholdet, der rummer ryttere fra hele verden, deltager i de største løb på den internationale cykelunions, UCIs, pro-kontinentale tour.

Phil Southerland, medstifter og administrerende direktør for holdet, og Novo Nordisk gik i 2012 sammen om at skabe Team Novo Nordisk, baseret på en fælles vision om at inspirere, uddanne og motivere mennesker, der lever med eller er berørt af diabetes.

Ryttere

2023

2022

2021

2020

2019

Referencer

Eksterne henvisninger 

Cykelhold fra USA
Etableret i 2008
Novo Nordisk
Sport i Atlanta
Ivar Afzelius

Johan Fredrik Ivar Afzelius (født 15. oktober 1848 i Uppsala, død 31. oktober 1921 i Stockholm) var en svensk retslærd, søn af Fredrik Georg Afzelius og dattersøn af Johan Gabriel Richert.

Afzelius blev student 1867, cand. jur. 1873, 1877 docent og Dr. jur., 1879 ekstraordinær professor ved Uppsala Universitet, 1886 revisionssekretær, 1887 medlem af "Nya lagberedningen" og "Förstärkta lagberedningen", 1891 højesteretsassessor, 1902-1909 formand for "Lagberedningen", i hvilken betydningsfulde stilling Afzelius som lovforfatter på en måde har fortsat sin morfars
gerning, 1910 præsident for Svea Hofret, 1897-1903 og på ny 1904 medlem af – 1912 formand for – Rigsdagens Førstekammer, hvor der i stærk grad blev lagt beslag på hans fremragende juridiske begavelse og arbejdskraft – Afzelius var blandt andet medlem af de forskellige rigsdagsudvalg under begivenhederne 1905 – 1905 medlem af den permanente voldgiftsdomstol i Haag, 1909 af voldgiftsdomstolen i renbeitesagen. 

Afzelus’ forfattervirksomhed har ved sin tankeklarhed og overlegne juridiske bon sens med føje skaffet ham navn som en af Sveriges ypperste retslærde i sin tid. Han har blandt andet skrevet Om cession af fordringar enligt svensk rätt (1877), Om parts ed såsom processuellt institut (1879), Grunddragen af rättegångsförfarandet i tvistemål (1882) foruden afhandlinger og anmeldelser i Naumanns Tidskrift för lagstiftning, Nytt juridiskt Arkiv og Tidsskrift for Retsvidenskab, af hvilket sidste han fra 1888 har været medredaktør. Til 5. nordiske juristmøde – Stockholm 1884 – skrev Afzelius afhandlingen: På hvilka grunder bör en för Danmark, Norge och Sverge gemensam konnossementslagstiftning byggas?. Blandt de mange videnskabelige æresbevisninger, der er faldne i Afzelius’ lod, skal her kun nævnes, at han 1907 blev medlem af Svenska Akademien.

Kilder 

 

Jurister fra Sverige
Professorer fra Sverige
Ansatte ved Uppsala Universitet
Medlemmer af Svenska Akademien
Svenskere i 1800-tallet
Svenskere i 1900-tallet
Riddere af Serafimerordenen
Anne Jensen

Anne Jensen (født 21. november 1950) er en dansk skuespiller, uddannet fra Aarhus Teater. Hun er mest kendt for rollen som Skjern-familiens stuepige Gudrun i tv-serien Matador. Hun bor nu på Fanø og er ikke længere aktiv i skuespillerfaget.

Filmografi 
 De vægelsindede – 1978
 Matador – 1978-1981
 Krigsdøtre – 1981
 Anholt - stedet, rejsen – 1988
 Kald mig Liva – 1992

Eksterne links 
 

Skuespillere fra Danmark
Danskere i 1900-tallet
Johan Gabriel Richert

Johan Gabriel Richert (født 24. marts 1784 i Vestergötland, død 2. januar 1864 i Göteborg) var en svensk jurist.

Richert blev medlem af lovkommissionen 1814, senere af lovkomiteen. Han blev ekspeditionssekretær hos justitskansleren 1820. Richert var en ualmindelig kundskabsrig og skarpsindig jurist, med stor formel og stilistisk evne, hans indflydelse på lovkommissionernes arbejder overordentlig; hans betydning som jurist og lovkoncipist er af Johannes Steenstrup med føje sammenstillet med Ørsteds i Danmark og Schweigaards i Norge. Bortset fra sin andel i de forskellige lovforslag (1815—50) har Richert sammen med Carl Henrik Anckarswärd skrevet Förslag till National-Representation (Stockholm 1830), som fremkaldte en kritik af Crusenstolpe.

Kilder 

 

Jurister fra Sverige
Svenskere i 1800-tallet
Personer fra Västergötland
Carl Johan Adlercreutz

Carl Johan Adlercreutz (født 27. april 1757 i Kiala gård i Nyland i Finland, død 21. august 1815 i Stockholm) var en svensk hærfører og statsmand. Kun 13 år gammel begyndte han sin militære bane. I 1789 blev han major på grund af den ualmindelige tapperhed, han viste i Krigen med Rusland 1788-90. Da den finske krig udbrød 1808, var han oberst og fik kommandoen over 2. Brigade. Kort efter blev han den finske hærs generaladjutant og kom derved til at spille en fremtrædende rolle. Under hans ledelse afbrødes tilbagetoget mod nord, og han vandt sejrene ved Siikajoki og Revolax med flere. Han var snarrådig og modig, men manglede en feltherres ro og besindighed. Snart måtte derfor den svenske hær på ny vige for overmagten, og til sidst måtte Adlercreutz i Olkijoki underskrive et forlig, som tvang den svenske hær til at rømme Finland. Adlercreutz var imidlertid blevet generalmajor og friherre. Da han 1809 kom til Stockholm, vandt han også der alles tillid ved sin åbne og redelige karakter. Dette gjorde, at han, støttet af nogle behjertede mænd, den 13. Marts 1809 vovede at fængsle kong Gustav 4. Adolf, just som har var i begreb med at forlade byen for at rejse sydarméen mod den oprørske vvestarmé under Adlersparre. Til tak overdrog rigsdagen Adlercreutz Läckö slot, og den ny konge gjorde ham til generaladjutant for arméen. I 1810 blev han statsråd, i 1811 general og i 1814 greve. I 1813 var Adlercreutz nordarméens generalstabschef i Krigen mod Napoleon, og deltog blandt andet i Slaget ved Leipzig. Også den svensk-norske krig gjorde han med som generalstabschef og arbejdede ivrigt for Mosskonventionen, for at krigen snarest mulig kunne ophøre.

Kilder

Eksterne henvisninger 

Generaler fra Sverige
Salmonsens
Den Finske Krig
Riddere af Serafimerordenen